CELEX: 32011D0854
Language: ro
Date: 2011-12-15 00:00:00
Title: 2011/854/UE: Decizia de punere în aplicare a Comisiei din 15 decembrie 2011 de prelungire a perioadei de derogare în care România poate formula obiecții cu privire la transferurile către România ale anumitor deșeuri destinate recuperării în conformitate cu Regulamentul (CE) nr. 1013/2006 al Parlamentului European și al Consiliului privind transferurile de deșeuri [notificată cu numărul C(2011) 9191]  Text cu relevanță pentru SEE

|



32011D0854

2011/854/UE: Decizia de punere în aplicare a Comisiei din 15 decembrie 2011 de prelungire a perioadei de derogare în care România poate formula obiecții cu privire la transferurile către România ale anumitor deșeuri destinate recuperării în conformitate cu Regulamentul (CE) nr. 1013/2006 al Parlamentului European și al Consiliului privind transferurile de deșeuri [notificată cu numărul C(2011) 9191]  Text cu relevanță pentru SEE  

Jurnalul Oficial L 336 , 20/12/2011 p. 0074 - 0074



		Decizia de punere în aplicare a Comisieidin 15 decembrie 2011de prelungire a perioadei de derogare în care România poate formula obiecții cu privire la transferurile către România ale anumitor deșeuri destinate recuperării în conformitate cu Regulamentul (CE) nr. 1013/2006 al Parlamentului European și al Consiliului privind transferurile de deșeuri[notificată cu numărul C(2011) 9191](Text cu relevanță pentru SEE)(2011/854/UE)COMISIA EUROPEANĂ,având în vedere Tratatul privind funcționarea Uniunii Europene,având în vedere Regulamentul (CE) nr. 1013/2006 al Parlamentului European și al Consiliului din 14 iunie 2006 privind transferurile de deșeuri [1], în special articolul 63 alineatul (5) al treilea și al cincilea paragraf,întrucât:(1) În conformitate cu articolul 63 alineatul (5) din Regulamentul (CE) nr. 1013/2006, până la data de 31 decembrie 2011 România poate formula obiecții împotriva transferurilor efectuate pentru recuperarea anumitor deșeuri.(2) Prin scrisoarea din 1 iunie 2011, România a solicitat prelungirea perioadei până la data de 31 decembrie 2015.(3) Este nevoie să se garanteze că protecția mediului rămâne la un nivel ridicat în întreaga Uniune, în special în cazurile în care capacitatea de recuperare pentru anumite tipuri de deșeuri este inexistentă sau insuficientă în țara de destinație. Din acest motiv, România trebuie să aibă în continuare posibilitatea de a se opune anumitor transferuri planificate de deșeuri nedorite destinate recuperării pe teritoriul său. Prin urmare, regimul de derogare de care beneficiază România ar trebui prelungit până la 31 decembrie 2015.(4) Măsurile prevăzute de prezenta decizie sunt conforme cu avizul comitetului instituit prin articolul 39 alineatul (1) din Directiva 2008/98/CE a Parlamentului European și a Consiliului [2],ADOPTĂ PREZENTA DECIZIE:Articolul 1Prin derogare de la articolul 12 din Regulamentul (CE) nr. 1013/2006, perioada în care autoritățile competente române pot formula obiecții cu privire la transferurile către România ale deșeurilor destinate recuperării prevăzute la articolul 63 alineatul (5) paragraful al doilea și al patrulea din regulamentul menționat, în conformitate cu motivele de obiecție prevăzute la articolul 11 din același regulament, se extinde până la 31 decembrie 2015.Articolul 2Prezenta decizie se adresează statelor membre.Adoptată la Bruxelles, 15 decembrie 2011.Pentru ComisieJanez PotočnikMembru al Comisiei[1] JO L 190, 12.7.2006, p. 1.[2] JO L 312, 22.11.2008, p. 3.--------------------------------------------------